UPUTSTVO ZA AUTORE

Časopis *Krugovi detinjstva* posvećen je multidisciplinarnim proučavanjima detinjstva. Radovi koji se nude časopisu mogu biti usmereni na teorijska, empirijska istraživanja kao i nove metodološke i didaktičke/metodičke pristupe.

Redakcija prihvata originalne i pregledne naučne i stručne članke koji nisu prethodno objavljivani, niti se nalaze u proceduri razmatranja u drugom časopisu u delovima ili celini.

Redakcija prima tekstove na srpskom, engleskom i mađarskom jeziku.

Rukopisi prolaze kroz proceduru akademskih nezavisnih i anonimnih recenzija.

Časopis objavljuje i prikaze knjiga, osvrte i komentare od stručnog i naučnog interesa.

**Slanje radova**

Radovi se šalju elektonski na adresu: krugovi.detinjstva@gmail.com

 Radovi u kojima se iznose rezultati empirijskih istraživanja treba da budu strukturisani u skladu sa IMRAD formatom (Introduction, Methods, Results, and Discussion). Strukturu preglednih radova i radova koji predstavljaju teorijske analize potrebno je uskladiti sa osnovnom temom rada.

**Obavezan redosled elemenata rada**

1. U gornjem levom uglu treba da stoji ime i prezime autora; u sledećem redu institucionalna afilijacija. Ukoliko je rad koautorski, za svakog koautora se na isti način navode podaci, jedno ispod drugog. Iza imena (prvog) autora navodi se fusnota sa njegovom e-mail adresom.

2. Naslov rada: verzalom, centriran, na jeziku osnovnog teksta. Ukoliko je rad napisan u sklopu nekog naučnog projekta, u fusnoti iza naslova rada treba prikazati osnovne podatke o projektu.

3. Apstrakt na jeziku osnovnog teksta, obima do 250 reči. Apstrakt treba da sadrži kratak i jasan prikaz predmeta koji se izlaže/analizira u tekstu, da opiše ciljeve, metode i doprinos teksta.

4. Ključne reči (do pet reči) na jeziku osnovnog teksta. Ključne reči predstavljaju najvažnije pojmove u tekstu.

5. Osnovni tekst

6. Spisak literature

7. Ime i prezime autora; institucionalna afilijacija, naslov rada, apstrakt i ključne reči na engleskom jeziku, ukoliko je rad na srpskom jeziku.

Ime autora; institucionalna afilijacija; naslov rada, apstrakt i ključne reči na srpskom jeziku, ukoliko je rad na engleskom jeziku.

Ime autora; institucionalna afilijacija; naslov rada, apstrakt i ključne reči na srpskom i engleskom jeziku, ukoliko je rad na mađarskom jeziku.

**Format i obim rukopisa**

Tekst treba predati isključivo u word formatu (.doc ili .docx).

Tekst se predaje na latinici u fontu Times New Roman.

Za format stranice odabrati A4 (210X297 mm), veličinu fonta podesiti na 12, a prored staviti na “dvostruko” (Line spacing: Double).

Članci bi trebalo da budu obima do 30 000 karaktera sa razmakom (maksimum 16 strana)

U određivanju dužine teksta grafički prilozi (tabele, grafikoni, i sl.) broje se kao 250 (1/2 strane) ili 500 reči (cela strana).

Prikazi, osvrti, komentari ne bi trebalo da budu duži od 5 strana.

Tabele i grafikone treba dostaviti u tekstu u Word formatu. Tabele treba da budu označene brojem i nazivom u kurzivu iznad tabele. Tabele ne treba da sadrže vertikalne linije.

Primer

Tabela 1 *Naziv tabele*

|  |  |  |
| --- | --- | --- |
|  | Procenat | Kumulativni  procenat |
| 1 | 37.659 | 37.659 |
| 2 | 14.504 | 52.162 |
| 3 | 9.359 | 61.522 |

Broj i naziv grafikona i slika se navode ispod grafikona, centrirano.

Slike treba slati crno-bele, u rezoluciji od najmanje 300 dpi.

**Strana imena**

Strana imena pisati u originalu ili transkribovati na srpski jezik, a pri prvom navođenju u zagradi staviti ime u originalu.

**Podnaslovi**

Ne preporučuje se upotreba podnaslova ispod trećeg nivoa. Svaki nivo podnaslova je potrebno precizno označiti.

**Prikaz**

Na naslovnoj strani, ispod naslova je potrebno navesti podatke o delu koje se prikazuje: Ime i Prezime autora/ke, Naslov dela (kurzivom), Mesto izdanja, Izdavač, godina izdanja, ukupan broj strana.

**Zahvalnice**

Zahvalnice, ukoliko ih ima, treba staviti iza osnovnog teksta, pre literature.

**Napomene**

Ispod teksta u fusnote upisivati samo propratne komentare.

**Navođenje literature u tekstu**

Navođenje rada jednog autora: (Smith, 2012); doslovno navođenje (Smith, 2012: 15)

Navođenje rada dva autora: (Pjaže i Inhelder, 1996)

Navođenje rada tri do pet autora – kod prvog navođenja: (Ilić, Branković, Milijević, Suzić i Gutović, 1999), svako sledeće navođenje: (Ilić i dr., 1999)

Navođenje rada šest i više autora: (Nikolić i dr., 2010)

Navođenje više radova jednog autora: (Soja, 1989; 1996; 2009)

Navođenje radova jednog autora iz iste godine: (Soja, 1989a; Soja, 1989b)

Navođenje radova više autora: (Gieryn, 2000; Sayer, 2000; Urry, 2004; Zieleniec, 2007)

Navođenje rada bez autora: (Deklaracija o pravima deteta, 1959)

**Literatura na kraju teksta**

Abecednim redom navesti sve navođene radove.

Svi redovi osim prvog uvučeni su za 1,5 cm upotrebom tzv. „visećeg” (Hanging) paragrafa.

* Navođenje knjige jednog autora:

Bronfenbrener, J. (1997). *Ekologija ljudskog razvoja*. Beograd: Zavod za udžbenike i nastavna sredstva.

* Navođenje knjige dva autora:

Pijaže, Ž. i Inhelder, B. (1996). *Intelektualni razvoj deteta*. Beograd: Zavod za udžbenike i nastavna sredstva.

* Navođenje rada objavljenog u zborniku:

Burdije, P. (1998). Društveni prostor i simbolička moć, u: Spasić, Ivana (ur.), *Interpretativna sociologija* (143-158). Beograd: Zavod za udžbenike i nastavna sredstva.

* Navođenje rada jednog autora u časopisu:

Blackford, H. (2004). Playground Panopticism: Ring-Around-the-Children, a Pocketful of Women. *Childhood*, 11 (2), 227–249.

* Navođenje rada dva autora u časopisu:

 Parker, G., & Roy, K. (2001). Adolescent depression: A review. *Australian and New Zealand Journal of Psychiatry*, 35, 572-580.

* Navođenje rada više autora u časopisu:

Zhang, B., Cohen, J., Ferrence, R., & Rehm, J. (2006). The impact of tobacco tax cuts on smoking initiation among Canadian young adults. *American Journal of Preventive Medicine*, 30, 474-479.

* Navođenje dva ili više radova jednog autora iz iste godine:

Kubler-Ross, E. (1993a). *AIDS: The ultimate challenge*. New York, NY: Collier Books.

Kubler-Ross, E. (1993b). *Questions and answers on death and dying*. New York, NY: Collier Books.

* Navođenje rada bez autora:

*The Blackwell dictionary of cognitive psychology*. (1991). Oxford, England: Blackwell.

* Navođenje elektonskih izvora

Kada je moguće, upisivati DOI broj (digitalni identifikator objekta), koji se upisuje na kraju opisa, bez tačke. Ako DOI nije dostupan, koristiti URL, ali nije potrebno upisivati datum pristupa sajtu, osim kod izvora koji će se možda vremenom menjati.

* Primer navođenja elektronskih knjiga:

Speed, H. (2004). The practice and science of drawing. Seeley Service. Preuzeto sa <http://www.gutenberg.org/etext/14264>

* Primer navođenja rada u časopisu sa interneta:

Bond, L., Carlin, J. B., Thomas, L., Rubin, K., & Patton, G. (2001). Does bullying cause emotional problems? A prospective study of young teenagers. *BMJ*, 323, 480-484. doi:10.1136/bmj.323.7311.480

* Primer navođenja veb-sajta:

Kraizer, S. (2005). *Safe child*. Preuzeto 19. februara 2008, sa <http://www.safechild.org/>

Redakcija *Krugova detinjstva*